

**ANUNȚ**

**privind acordarea ajutoarelor de încălzire**

**pentru sezonul rece 2017 - 2018**

Primăria orașului Jimbolia, prin Serviciul Public de Asistență Socială a început acțiunea de primire a solicitărilor pentru acordarea ajutoarelor pentru încălzirea locuinței ca urmare a prevederilor OUG nr. 70/2011, actualizată.

Cererile se por descărca de pe site-ul Primăriei orașului Jimbolia, în rubrica S.P.A.S. sau se pot obține direct de la personalul S.P.A.S. din cadrul primăriei.

**ACTE NECESARE**

1. Copie acte de identitate de la toți membrii familiei care locuiesc/se gospodăresc împreună în imobil: B.I., C.I., C.I.P., certificat de naștere -pentru copii sub 14 ani;
2. Copie certificat căsătorie, sentință divorț, certificat de deces, după caz;
3. Copie act de proprietate sau închiriere (contract de locuință): terenuri, clădiri, spații locative, alte bunuri mobile și imobile, declarație legalizată de la proprietar, după caz;
4. Adeverință de la serviciul Impozite și Taxe Locale cu bunuri aflate în proprietate (lângă farmacia Catena-centru);
5. Adeverință de venit de la toți membrii majori ai familiei care locuiesc/se gospodăresc împreună în imobil (FISC- lângă Policlinică);
6. Adeverință de la camera agricolă-biroul nr. 9 din cadrul primăriei;
7. Dovada tuturor veniturilor realizate din luna anterioară depunerii cererii:

- adeverință salariul net și valoarea tichetelor de masă,

- cupon pensie și/sau indemnizații,

- declarație notarială în cazul în care nu sunt venituri;

8. Declarație pe propria răspundere că nu dețin depozite bancare în valoare de peste 3000 de lei ( de la SPAS);

1. Ultima factură de la E-ON GAZ (pentru solicitații încălzire gaze naturale)
2. Certificat de înmatriculare al mașinii (după caz).

**Limita maximă a venitului net/membru de familie este de 615 lei (se iau în calcul veniturilor tuturor membrilor care sunt înscriși în contractul de locuință sau în C.F.**

*Ajutorul de încălzire se acordă astfel:*

* *începând cu luna depunerii cererii, pentru cei care au depus documentele până în data de 20 a lunii respective;*
* *începând cu luna următoare depunerii cererii, pentru cei care au depus documentele după data de 20 a lunii respective.*

**NU se i-au în calcul următoarele categorii de venituri:**

**a)** *alocația pentru susținerea familiei* prevăzută de Legea [nr. 277/2010](https://lege5.ro/Gratuit/gmzteojwga/legea-nr-277-2010-privind-alocatia-pentru-sustinerea-familiei?d=2017-10-13), republicată, cu modificările și completările ulterioare;

**b)** *alocația de stat pentru copii* prevăzută de Legea [nr. 61/1993](https://lege5.ro/Gratuit/gmztenzqga/legea-privind-alocatia-de-stat-pentru-copii-nr-61-1993?d=2017-10-13) privind alocația de stat pentru copii, republicată, cu modificările și completările ulterioare;

**c)** *bugetul personal complementar* prevăzut de Legea [nr. 448/2006](https://lege5.ro/Gratuit/geytinrsgi/legea-nr-448-2006-privind-protectia-si-promovarea-drepturilor-persoanelor-cu-handicap?d=2017-10-13) privind protecția și promovarea drepturilor persoanelor cu handicap, republicată, cu modificările și completările ulterioare;

**d)** *ajutoarele de stat acordate în baza Ordonanței Guvernului nr. 14/2010* privind măsuri financiare pentru reglementarea ajutoarelor de stat acordate producătorilor agricoli, începând cu anul 2010, aprobată cu modificări și completări prin Legea [nr. 74/2010](https://lege5.ro/Gratuit/geztgnzxge/legea-nr-74-2010-pentru-aprobarea-ordonantei-guvernului-nr-14-2010-privind-masuri-financiare-pentru-reglementarea-ajutoarelor-de-stat-acordate-producatorilor-agricoli-incepand-cu-anul-2010?d=2017-10-13), cu completările ulterioare;

**e)** *bursele școlare* și sumele acordate în baza art. 51 [alin. (2)](https://lege5.ro/Gratuit/geztsobvgi/legea-educatiei-nationale-nr-1-2011?pid=45726744&d=2017-10-13#p-45726744) din Legea educației naționale nr. 1/2011, cu modificările și completările ulterioare;

**f*)****stimulentul educațional* oferit, conform prevederilor Legii [nr. 248/2015](https://lege5.ro/Gratuit/hazdinbvgi/legea-nr-248-2015-privind-stimularea-participarii-in-invatamantul-prescolar-a-copiilor-provenind-din-familii-defavorizate?d=2017-10-13) privind stimularea participării în învățământul preșcolar a copiilor provenind din familii defavorizate, cu modificările ulterioare, sub formă de tichet social pentru stimularea participării în învățământul preșcolar a copiilor proveniți din familii defavorizate;

**g)** *sprijinul financiar* prevăzut de Hotărârea Guvernului [nr. 1.488/2004](https://lege5.ro/Gratuit/gq4tsobq/hotararea-nr-1488-2004-privind-aprobarea-criteriilor-si-a-cuantumului-sprijinului-financiar-ce-se-acorda-elevilor-in-cadrul-programului-national-de-protectie-sociala-bani-de-liceu?d=2017-10-13) privind aprobarea criteriilor și a cuantumului sprijinului financiar ce se acordă elevilor în cadrul Programului național de protecție socială *«Bani de liceu»*, cu modificările și completările ulterioare;

**h)** *sumele* acordate în baza Programului național de protecție socială *«Bursa profesională»*, prevăzut de Hotărârea Guvernului [nr. 1.062/2012](https://lege5.ro/Gratuit/gmztenjqgm/hotararea-nr-1062-2012-privind-modalitatea-de-subventionare-de-catre-stat-a-costurilor-pentru-elevii-care-frecventeaza-invatamantul-profesional?d=2017-10-13) privind modalitatea de subvenționare de către stat a costurilor pentru elevii care frecventează învățământul profesional;

**i)** *veniturile obținute din activitățile cu caracter ocazional desfășurate de zilieri* în condițiile Legii [nr. 52/2011](https://lege5.ro/Gratuit/ha4demjwgy/legea-nr-52-2011-privind-exercitarea-unor-activitati-cu-caracter-ocazional-desfasurate-de-zilieri?d=2017-10-13) privind exercitarea unor activități cu caracter ocazional desfășurate de zilieri, republicată, cu modificările și completările ulterioare.

.

**PROGRAM PRELUARE DOSARE**

**LUNI-VINERI 09.00-13.00**

***Deţinerea unuia dintre bunurile menţionate în Anexa 1 conduce la excluderea acordării ajutorului pentru încălzirea locuinţei.***